**Uji** (jap. 宇治市, *Uji-shi*; čita se *"Uđi-ši"*) je grad u predgrađu Kyota; drugi po veličini grad prefekture Kyoto u središtu otoka Honshu (Japan). Grad leži na rijeci Uji koja izvire iz jezera Biwa.

U starom dijelu grada nalaze se Svetište Ujigami i Hram Byodo-in, koji su upisani na UNESCO-v popis mjesta svjetske baštine u Aziji 1994. godine, pod imenom "Spomenici starog Kyota (Kyoto, Uji i Otsu)".

Kanō Eitoku, *Slavne panorame Sagana (gore) i Ujija (dolje)*, 1560-ih

Povijest
--------

Svetište Ujigami
U 4. stoljeću sin cara Ōjina osnovao je palaču u Ujiju. Tu su se odigrale tri bitke za japansko prijestolje, nazvane bitkama Uji-gawa, 1180. i 1184. godine (Genpei rat, 1881.-85.) i 1221. godine (Jōkyū rat).

Šogun Ashikaga Yoshimitsu (1358.-1408.) je promovirao uzgoj zelenog čaja u području Ujija. Od tog vremena Uji je postao važan za proizvodnju i distribuciju zelenog čaja vrhunske kvalitete. Tsuen čaj se poslužuje od 1160. god. i još uvijek se prodaje u najstarijim čajanama u Japanu, a možda i svjetu - Tsuen čajanama.

Posljednje poglavlje "Priče o Genji" se odigrava u Ujiju, što privlači književne turiste.

U 15. stoljeću, šoguni su u Uji donijeli posebne vrste posuda za čaj s Filipina. koje se i dans koriste u japanskoj ceremoniji čaja, a postale su zaštitnim simbolom grada Ujija.

Znamenitosti
------------

Većinu posjetitelja Ujija privlače stoljetne povijesne znamenitosti koje uključuju mnoga šintoistička svetišta i budistički hramovi. Među najpoznatijima su šintoističko svetište Ujigami (宇治上神社 *Ujigami-jinja*), izgrađeno 1060. (što ga čini najstarijim šintoističkim hramom u Japanu), i hram Byōdō-in koji su upisani kao UNESCO-va svjetska baština, kao dio "Spomenika starog Kyota". Byōdō-in (平等院), najimpresivnija budistička građevina u Japanu, sa svojom Amida dvoranom (Dvorana Feniksa) izgrađenom 1053. godine, je čak istaknuta na stražnjoj strani novčanice od 10 ¥.

Ostali vjerski objekti uključuju Mampuku-ji, glavni hram zen sekte Ōbaku, izgrađen u kineskom Ming stilu 1661. godine i zen hram Kōshō-ji, sa svojim Kotozaka portalom (uokvirenim gustom šikarom višnja, kerria, azaleja i stabala javora, koja dramatično mijenjaju boju mjenom godišnjih doba) izgrađenim 1648. godine. Također značajan je Mimurodo-ji, koji je poznat po svom obilju ljubičastih hortenzija. Grad također ima brojna mala šintoistička svetišta. Uz nekoliko iznimaka, većina važnih povijesnih lokaliteta se nalazi unutar pješačke udaljenosti jedna od druge, i svi su jednostavno pristupačni željeznicom.

Stanovništvo
------------

Prema podacima sa popisa, u gradu je 2005. godiine živelo 189.591 stanovnika.

|
|  |
Kretanja broja stanovnika| 1995. | 2000. | 2005. |
| --- | --- | --- |
| 184.830 | 189.112 | 189.591 |

* Torii portal svetišta UjigamiTorii portal svetišta Ujigami
* Dvorana Haiden svetišta UjigamiDvorana Haiden svetišta Ujigami
* Glavna dvorana hrama Mampuku-jiGlavna dvorana hrama Mampuku-ji
* Dvorište hrama Kōshō-jiDvorište hrama Kōshō-ji
* Pagoda hrama MimurotoPagoda hrama Mimuroto

Zbratimljeni gradovi
--------------------

Uji je zbratimljen sa slijedećim gradovima:

* Kamloops  Kanada
* Nuwara Eliya  Šri Lanka
* Xianyang  Kina

Izvori
------

1. ↑  „Population Census". StatisticsBureau.
2. ↑  Spomenici starog Kyota na službenim stranicama UNESCO-a () Preuzeto 14. rujna 2011.

Vanjske poveznice
-----------------

* Službena stranica grada Ujijta
* Znamenitosti Ujija Arhivirano 2011-09-30 na Wayback Machine-u ()

|  |  |
| --- | --- |
|  | U Wikimedijinoj ostavi ima još materijala vezanih za: **Uji, Kyoto** |

| * p
* r
* u
Svjetska baština u Japanu |
| --- |
|  | 
Fudžijama • Gusuku i drugi spomenici kraljevstva Ryukyu • Dvorac Himeji • Budistička čista zemlja Hiraizumija • Budistički spomenici područja Horyu-ji • Šintoistički hram Itsukushima • Rudnici srebra Iwami Ginzan i njihov kulturni krajolik• Svetišta i hodočasnički putovi u brdima poluotoka Kii • Historijski spomenici starog Kyota (Kyoto, Uji i Otsu) • Kupola atomske bombe u Hirošimi • Historijski spomenici stare Nare • Hramovi i svetišta Nikka • Bukova šuma na planini Shirakami-Sanchi • Shiretoko • Otoci Ogasawara • Historijska sela Shirakawa-go i Gokayama • Šuma cedrova na Yakushimi
 | Japanska zastava |
| **Japanska nematerijalna svjetska baština**
Tradicionalni ples Ainu • Žetvena molitva Akiu no Taue Odori u gradu Akiu • Kazalište lutaka Bunraku • Ritualna izvedba Daimokutate u gradu Nara • Festival Dainichido Bugaku • Ples Gagaku • Ritualni ples Hayachine Kagura u gradu Hanamaki • Parada Hitachi Furyumono • Ceremonija plutanja Yamahoko • Kazalište Kabuki • Novogodišnji festival Koshikijima no Toshidon • Kazalište Noh • Poljoprivredni ritual Oku-noto no Aenokoto • Proizvodnja tkanina ramie u pokrajini Uonuma, prefektura Niigata • Sekishu Banshi proizvodnja papira pokrajine Ivami (Shimane) • Festival nove godine Chakkirako u gradu Miura, prefektura Kanagawa
 |